St. Kitts und Nevis
St. Kitts und Nevis (änglisch Saint Kitts and Nevis, au Saint Christopher und Nevis) isch e föderali Inselgruppe in de Chliinen Antille in dr Karibik. Si isch en unabhängige Staat im Commonwealth of Nations und Mitgliid vo de Vereinte Natione.

Geographii 

Östlig vo de Insle befindet sich dr Inselstaat Antigua und Barbuda, südöstlig d Insle Montserrat, im Nordweste Sint Eustatius und im Norde Saint-Barthélemy.

D Insle St. Kitts bestoht us drei Vulkangruppe, wo dur diefi Schluchte drennt si. Dr höchsti Bärg vo St. Kitts isch dr 1'156 m hochi Mount Liamuiga, früehner Mount Misery. D Hauptstadt isch Basseterre.

D Insle Nevis isch dur e 3 km breite Kanal vo St. Kitts drennt. Die höchsti Erhebig isch dr Nevis Peak mit 985 m. In dr Meerängi zwüsche beiden Insle lit s Booby Island.

Uf de beiden Insle läben öbbe 46'000 Mensche, do drvo öbbe 13'000 in dr Hauptstadt Basseterre. As zweitgrössti Stadt het Charlestown grad emol 1'700 Iiwohner.

Klima 
S Klima isch dropisch heiss, wird aber vo Passatwind gmilderet. D Drochezit duurt vo Januar bis April. Im Summer und am Johresändi rägnets meh und d Mängi isch je noch Höchelag verschiide. Im Johr rägnet s öbbe 125-200 mm, d Haupträgezit isch vo Mai bis Oktober. Wirbelstürm chönne zwüschen August und Oktober ufdräte.

Fuessnote 

Staat in Mittelamerika
Inselgruppe (Nordamerika)
Inselgruppe (Karibischs Meer)
Monarchie im Commonwealth
Land
Inselstaat
Mitgliid i der UNO